23.5.2023
RO
Jurnalul Oficial al Uniunii Europene
L 135/57
(b) Examinările cunoștințelor de bază trebuie să fie conforme cu standardul stabilit în apendicele II (aplicabil licențelor din categoriile A, B1, B2, B2L, B3 și C) sau în apendicele VIII (aplicabil licențelor din categoria L) la prezenta anexă și se efectuează prin oricare dintre următoarele: (1) o întreprindere de pregătire autorizată în conformitate cu anexa IV (partea 147); (2) autoritatea competentă; (3) pentru licențele din categoria L, o altă întreprindere, astfel cum a fost convenită de autoritatea competentă.
(c) Examinările cunoștințelor de bază trebuie să fi fost promovate în termen de 10 ani înainte de solicitarea unei licențe de întreținere a aeronavelor sau de adăugare a unei categorii sau a unei subcategorii la o asemenea licență.
În cazul în care examinările cunoștințelor de bază nu au fost promovate în perioada de 10 ani respectivă, solicitantul poate obține, în mod alternativ, credite pentru examinările cunoștințelor de bază, în conformitate cu litera (d).
Cerința de valabilitate de 10 ani se aplică examinării corespunzătoare fiecărui modul, cu excepția acelor examinări corespunzătoare modulelor care au fost deja promovate ca parte a unei alte categorii de licență și licența a fost deja emisă.
(d) Solicitantul poate cere autorității competente recunoașterea integrală sau parțială a unor credite corespunzătoare cerințelor privind cunoștințele de bază pentru: (1) examinările cunoștințelor de bază promovate cu mai mult de 10 ani înainte de depunerea cererii pentru o licență de întreținere a aeronavelor [a se vedea litera (c)]; (2) orice altă pregătire și examinare tehnică națională considerată de autoritatea competentă ca fiind echivalentă cu cerințele corespunzătoare privind cunoștințele de bază din prezenta anexă.
Solicitantul trebuie să facă dovada creditelor acordate făcând trimitere la un raport privind creditele de examinare aprobat de autoritatea competentă în conformitate cu secțiunea B subpartea E din prezenta anexă III (partea 66).
(e) Un curs de pregătire de bază fără modulele 1 și 2 din apendicele I la prezenta anexă este considerat un curs de pregătire de bază complet aprobat în conformitate cu anexa IV (partea 147) numai în cazul în care cunoașterea acestor module este demonstrată ulterior de solicitant prin examen și este creditată de autoritatea competentă.
(f) Titularul unei licențe de întreținere a aeronavelor care solicită adăugarea unei categorii sau subcategorii diferite completează prin examinare nivelul de cunoștințe corespunzător modulelor de materii aferente, în conformitate cu apendicele I (pentru licențele de categoriile A, B1, B2, B2L, B3 și C) sau cu apendicele VII (pentru licențele de categoria L).
Apendicele IV detaliază modulele din apendicele I (pentru licențele din categoriile B1, B2, B2L, B3 și C) sau din apendicele VII (pentru licențele din categoria L) necesare pentru adăugarea unei noi categorii sau subcategorii la o licență existentă emisă în conformitate cu prezenta anexă.”
6.
Punctul 66.A.30 se modifică după cum urmează: (a) la litera (a) punctul 2b, al doilea și al treilea paragraf se elimină; (b) la litera (a) punctele 3, 4 și 5 se înlocuiesc cu următorul text: „3. pentru categoria C, în ceea ce privește aeronavele motorizate complexe (complex motor-powered aircraft – CMPA): (i)
trei ani de experiență în exercitarea prerogativelor din categoriile B1.1, B1.3 sau B2 în calitate de personal de sprijin sau atât de personal de sprijin, cât și de personal de certificare, în conformitate cu punctul 145.
A.35 din anexa II (partea 145), într-o întreprindere cu atribuții de întreținere care lucrează cu CMPA, inclusiv 12 luni de experiență ca personal de sprijin pentru întreținerea de bază; sau